A4-0392/98

Beslutning om meddelelse fra Kommissionen om tilpasning og fremme af den sociale dialog paa faellesskabsplan (KOM(98)0322 - C4-0513/98)

Europa-Parlamentet,

* der henviser til Kommissionens meddelelse KOM(98)0322 - C4-0513/98,

* der henviser til artikel 118 B i traktaten om oprettelse af Det Europaeiske Faellesskab,

* der henviser til artikel 3 og 4 i aftalen om social- og arbejdsmarkedspolitikken indgaaet mellem Det Europaeiske Faellesskabs medlemsstater med undtagelse af Det Forenede Kongerige og Nordirland ((Herefter aftalen om social- og arbejdsmarkedspolitikken.)) samt til den erklaering, som Det Forenede Kongerige og Nordirland afgav om tiltraedelse af denne aftale under regeringskonferencen i Amsterdam,

* der henviser til sin beslutning af 18. juli 1997 ((EFT C 286 af 22.09.1997, s. 338.)) om meddelelse fra Kommissionen om udviklingen af den sociale dialog paa faellesskabsplan (KOM(96)0448),

* der henviser til betaenkning fra Udvalget om Beskaeftigelse og Sociale Anliggender og udtalelse fra Budgetudvalget (A4-0392/98),

A. der henviser til, at den sociale dialog er et effektivt instrument til videreudvikling af den oekonomiske og sociale samhoerighed i Faellesskabet og boer udbygges yderligere,

B. der henviser til, at arbejdsmarkedets parter fremover vil faa flere befoejelser og stoerre ansvar, hvilket isaer skyldes integreringen af aftalen om social- og arbejdsmarkedspolitikken i Amsterdam-traktaten og deres rolle i den europaeiske beskaeftigelsesstrategi samt behovet for at inddrage dem i den oekonomiske politik som led i OEMU'en,

C. der henviser til, at arbejdsmarkedets parter skal spille en stoerre rolle fremover via modernisering og systematisering af de nuvaerende informations-, samraads- og forhandlingsstrukturer under den sociale dialog,

D. der henviser til, at andre repraesentanter for arbejdsmarkedets parter end UNICE, CEEP og EFS boer spille en vis rolle under fremtidige forhandlinger efter artikel 3 og 4 i aftalen om social- og arbejdsmarkedspolitikken,

E. der henviser til, at det af hensyn til retssikkerheden, repraesentativiteten og legitimiteten er absolut noedvendigt at fastlaegge noejagtigt, hvilke parter der efter aftalen om social- og arbejdsmarkedspolitikken skal deltage i lovgivningsprocessen,

F. der henviser til, at den noedvendige stramning af de eksisterende samraadsstrukturer hverken maa misbruges som paaskud til at nedskaere bevillingerne til den sociale dialog eller til at udvande befoejelserne for Kommissionens GD V,

G. der henviser til, at Parlamentet ogsaa efter integreringen af aftalen om social- og arbejdsmarkedspolitikken i Amsterdam-traktaten fortsat har en utilfredsstillende rolle i lovgivningsprocessen med inddragelse af arbejdsmarkedets parter (den fremtidige artikel 139 i Amsterdam-traktaten),

H. der henviser til, at udviklingen af den sociale dialog i de central- og oesteuropaeiske ansoegerlande spiller en afgoerende rolle i tiltraedelsesstrategien og derfor boer prioriteres,

1. finder det absolut noedvendigt, for at skabe hensigtsmaessige ordninger og inddrage alle beroerte europaeiske arbejdsmarkedsorganisationer, at fastlaegge, hvilken adgang arbejdsmarkedets parter skal have til den sociale dialog, og hvilken rolle de skal spille for at forhindre, at indgaaelsen af noedvendige aftaler om vigtige europaeiske sociale og arbejdsmarkedsmaessige anliggender forsinkes unoedigt;

2. finder, at det af hensyn til den sociale samhoerighed, der er en af Unionens grundpiller, er vigtigt at praecisere og konkretisere den nye rolle, som arbejdsmarkedets parter i EU skal spille efter gennemfoerelsen af Den OEkonomiske og Monetaere Union, og konsekvenserne heraf for den makrooekonomiske politik, loenpolitikken samt tilrettelaeggelsen og finansieringen af socialsikringsordningerne; opfordrer Kommissionen til at udarbejde et klart diskussionsoplaeg for droeftelserne herom;

3. finder, at alle egnede tekniske midler boer tages i brug i forbindelse med information og generel hoering, for at fremme og sikre en saa bred deltagelse som muligt af arbejdsmarkedsorganisationerne og navnlig de smaa og mellemstore virksomheders organisationer;

4. stoetter Kommissionens forslag til centrale foranstaltninger til fremme af informationsudvekslingen, som tager hensyn til ovennaevnte beslutning af 18. juli 1997;

5. fastholder, at kriteriet om frivilligt medlemskab skal have en fremtraedende placering paa linje med kriterierne om fastlaeggelse af repraesentativ status i Kommissionens meddelelse fra december 1993 om gennemfoerelsen af protokollen om social- og arbejdsmarkedspolitikken (KOM(93)0600); finder dog, at inddragelsen af det oestrigske " Wirtschaftskammer« i den sociale dialog boer accepteres som en ekstraordinaer undtagelse;

6. finder, at Kommissionens forslag om, at der som led i lovgivningsprocessen og efter artikel 3 og 4 i aftalen om social- og arbejdsmarkedspolitikken foretages en individuel vurdering af de underskrivende parters repraesentativitet, paa grundlag af emnet for forhandlingerne, kan vaere et egnet middel til ogsaa at laegge stoerre vaegt paa de smaa og mellemstore virksomheders og andre arbejdsmarkedsorganisationers saerlige interesser, men forventer dog, at denne individuelle vurdering sker efter forud fastlagte og kontrollerbare kriterier;

7. saetter spoergsmaalstegn ved, om det er hensigtsmaessigt at nedsaette raadgivende udvalg til stoette for forhandlingsparterne under forhandlingerne efter aftalen om social- og arbejdsmarkedspolitikken;

8. finder, at en virkelig dialog kun kan foeres mellem uafhaengige parter, der selv har valgt at forhandle med hinanden, og at det derfor er vigtigt at skelne mellem paa den ene side information og hoering i de forskellige raadgivende udvalg og komitéer med deltagelse af Kommissionen, Raadet eller de nationale regeringer og paa den anden side egentlige kollektive forhandlinger mellem autonome parter;

9. finder det principielt positivt, at sektordialogen styrkes med de »nye udvalg«, Kommissionen oensker oprettet, hvis disse ogsaa anvendes effektivt og maalrettet som informations- og raadgivningsorganer, som saa boer have faerre medlemmer; dog skal det sikres, at opgaver og funktioner i forbindelse med udfoerelsen af sekretariatsopgaver og formandskab kun kan overfoeres fra Kommissionens GD V til et andet generaldirektorat, naar de udtrykkeligt overdrages af GD V;

10. finder, at man i sektorudvalgene boer vaere meget opmaerksom paa, hvornaar der er tale om trepartsdroeftelser, og hvornaar der er tale om egentlige forhandlinger mellem autonome parter;

11. glaeder sig over de centrale foranstaltninger til reform af Det Staaende Udvalg for Beskaeftigelse og navnlig det tilstraebte samarbejde mellem arbejdsmarkedets parter i dette udvalg og styringsgruppen for Beskaeftigelses- og Arbejdsmarkedsudvalget i Raadet; kritiserer dog Kommissionen for, at arbejdsmarkedsorganisationerne ikke er blevet hoert, inden der blev truffet afgoerelse om at erstatte de nuvaerende blandede udvalg med sektordialogudvalg;

12. forlanger, at Det Staaende Udvalg for Beskaeftigelse ud over beskaeftigelsesretningslinjerne ogsaa droefter de oekonomisk-politiske retningslinjer; forventer ligeledes, at resultaterne af droeftelserne videregives til Raadet (oekonomi og finans), inden dette fastlaegger sin endelige holdning;

13. er af den opfattelse, at nedskaeringen af antallet af repraesentanter for arbejdsmarkedets parter i det aendrede Staaende Udvalg for Beskaeftigelse til tolv personer for hver part kraever, at Kommissionen i hoejere grad stoetter navnlig arbejdstagerorganisationernes repraesentanter, saa interne konsultationer mellem organisationerne og repraesentanterne i udvalget kan finde sted paa rimelige vilkaar;

14. opfordrer Kommissionen til, at den paa sin side skaber stoerre gennemskuelighed i planlaegningen og anvendelsen af de disponible bevillinger til den sociale dialog, saaledes at de involverede organisationer og Parlamentet kan faa indblik i, hvilke aktiviteter der planlaegges eller gennemfoeres inden for den sociale dialog, og hvilke bevillinger der bruges hertil;

15. kraever, at Kommissionen udarbejder en hvidbog Den OEkonomiske og Monetaere Unions forventede konsekvenser for loenudviklingen og de oevrige arbejdsvilkaar samt for den kvalitative og kvantitative udvikling af beskaeftigelsen i Faellesskabet;

16. glaeder sig over, at Kommissionen er parat til fortsat at give Parlamentet omfattende og rettidig information som led i lovgivningsprocessen under aftalen om social- og arbejdsmarkedspolitikken og til at give det lejlighed til at udtale sig, foer Raadet traeffer officiel afgoerelse;

17. glaeder sig over Kommissionens erklaering om, at den interinstitutionelt mellem Kommissionen, Raadet og Parlamentet vil droefte de europaeiske institutioners (og dermed ogsaa Parlamentets) rolle i lovgivningsprocessen efter aftalen om social- og arbejdsmarkedspolitikken, som er integreret i Amsterdam-traktaten; finder, at det er et prisvaerdigt udtryk for Kommissionens samarbejdsvilje over for Parlamentet og en politisk fremsynet handling; forventer ogsaa, at Raadet erklaerer sig indforstaaet med interinstitutionelle forhandlinger;

18. kraever derfor paa ny, at der indgaas en interinstitutionel aftale til gennemfoerelse af artikel 3 og 4 i aftalen om social- og arbejdsmarkedspolitikken, som fastlaegger de retlige og institutionelle rammer for den beslutningsprocedure, der skal gaelde for arbejdsmarkedets parter paa EU-plan;

19. er af den opfattelse, at disse droeftelser maa indledes snarest og afsluttes endnu inden udloebet af indevaerende valgperiode, og at det skal vaere maalet for disse droeftelser ikke kun skal vaere at faa loest problemet med orientering af Parlamentet via forhandlingerne mellem arbejdsmarkedets parter, men frem for alt at imoedekomme Parlamentets krav om fuld ligestilling med Raadet;

20. glaeder sig over, at Kommissionen har fulgt Parlamentets opfordring til at inddrage og stoette den sociale dialog i ansoegerlandene;

21. forventer, at Kommissionen tillaegger den stadig mere omfattende graenseoverskridende regionale, sociale dialog stoerre opmaerksomhed og forelaegger en vurdering af disse aktiviteter for Parlamentet inden for en overskuelig fremtid;

22. paalaegger sin formand at sende denne udtalelse til Raadet og Kommissionen.